CELEX: 62010CN0273
Language: et
Date: 2010-06-01 00:00:00
Title: Kohtuasi C-273/10: Eelotsusetaotlus, mille on esitanud Tribunal Superior de Justicia de la Comunidad Valenciana (Hispaania) 1. juunil 2010 — David Montoya Medina versus Fondo de Garantia Salarial ja Universidad de Alicante

14.8.2010   
            
            
               ET
            
            
               Euroopa Liidu Teataja
            
            
               C 221/26
            
         Eelotsusetaotlus, mille on esitanud Tribunal Superior de Justicia de la Comunidad Valenciana (Hispaania) 1. juunil 2010 — David Montoya Medina versus Fondo de Garantia Salarial ja Universidad de Alicante
   (Kohtuasi C-273/10)
   ()
   2010/C 221/41
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de la Comunidad Valenciana
   
      Põhikohtuasja pooled
   
   
      Hageja: David Montoya Medina
   
      Kostjad: Fondo de Garantia Salarial ja Universidad de Alicante
   
      Eelotsuse küsimused
   
   Kas õigusnormid, mis on kehtestatud Valencia autonoomse piirkonna valitsuse 15. oktoobri 2002. aasta dekreedis 174/2002 pealkirjaga Decreto […] sobre Régimen y Retribuciones del Personal Docente e Investigador Contratado Laboral de las Universidades Públicas Valencianas y sobre Retribuciones Adicionales del Profesorado Universitario (Valencia avalik-õiguslike ülikoolide lepinguliste õppejõudude ja teadustöötajate ning nende tasustamise ja ülikoolide õppejõududele lisatasude maksmise korra kohta), on vastuolus 28. juuni 1999. aasta direktiivi 99/70/EÜ (1) klauslis 4 sätestatud mittediskrimineerimise põhimõttega, arvestades et need ei võimalda doktorikraadiga abiõppejõududel saada teenistusajast tulenevat lisatasu, milleks on kolme teenistusaasta lisatasu, samas kui doktorikraadiga lepingulistele õppejõududele võimaldatakse sama lisatasu maksta?
   
      (1)  Milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368).